**Lokale utslipp til Mjøsa er redusert**

[14/12-2009]

På oppdrag fra Statens forurensningstilsyn (SFT) har NILU (Norsk institutt for luftforskning) og NIVA (Norsk institutt for vannforskning) gjennom flere år overvåket tilførsler av miljøgiftene PCB, kvikksølv og bromerte flammehemmere til Mjøsa. De lokale utslippene er kraftig redusert de siste årene. Tilførsler fra lufta og utlekking fra innsjøsedimentene er nå viktige kilder til miljøgifter.